b"\n_START_ARTICLE_\nMatevi\xc4\x87\n_START_SECTION_\nZemljopisna obilje\xc5\xbeja\n_START_PARAGRAPH_\nSelo je povr\xc5\xa1ine 27,93 km\xc2\xb2. Nalazi se na 46\xc2\xb010' sjeverne zemljopisne \xc5\xa1irine i 19\xc2\xb017' isto\xc4\x8dne zemljopisne du\xc5\xbeine, na 120 metara nadmorske visine. 2 km je zapadno od Tataze i 6 km sjeverozapadno od Aljma\xc5\xa1a.\n_START_SECTION_\nUpravna organizacija\n_START_PARAGRAPH_\nPo\xc5\xa1tanski broj je 6452. Pripada aljma\xc5\xa1koj mikroregiji._NEWLINE_Upravno mu pripadaju predio Poljanka (Vilma, ma\xc4\x91. Ilkamajor).\n_START_SECTION_\nPovijest\n_START_PARAGRAPH_\nMatevi\xc4\x87 je neko\xc4\x87 bila pustara, koju su naselili bunjeva\xc4\x8dki Hrvati plemenita\xc5\xa1i nakon 1743.. Naseljenici su bili plemi\xc4\x87i koji nisu htjeli pla\xc4\x87ati porez, \xc4\x8dak ni nakon \xc5\xa1to je isti bio sni\xc5\xbeen na samu intervenciju austrijske carice, pa su preselili na pustare Matevi\xc4\x87 i Mileti\xc4\x87 (kasniji Leme\xc5\xa1). _NEWLINE_Raniji naziv ovog mjesta je bio Matheovics, od 1904. se slu\xc5\xbebeno zove M\xc3\xa1t\xc3\xa9telke. Prvo slu\xc5\xbebeno spominjanje ovog sela je iz 1651. godine, po kojem je izvjesni P\xc3\xa1l iz Bornemisza u oporuci ostavio pustaru Matheovics svojim k\xc4\x87erkama. 1662. car Leopold I. je dodijelio P\xc3\xa1lu ovo selo, a pripadalo je Czoborskim vladarima. Poslije vi\xc5\xa1estrukog mijenjanja vlasnika, 1744. su ovo mjesto iznajmili biskup P\xc3\xa1l Csejtey i Mih\xc3\xa1ly Latkoczi , a 1747. je dijelom pripalo u vlasni\xc5\xa1tvo Ivana Pijukovi\xc4\x87a (u ma\xc4\x91. izvorima: Piukovics J\xc3\xa1nos). 1749. Csejtey je prodao zapadnu stranu ovog mjesta obitelji Pijukovi\xc4\x87._NEWLINE_Poslije ovoga je 1877. barun Josip Rudi\xc4\x87 Aljma\xc5\xa1ki (u ma\xc4\x91. izvorima: Rudics J\xc3\xb3zsef) je izgradio \xc5\xa1kolu u selu, gdje je na ma\xc4\x91arskom i hrvatskom (u izvorima stoji: dalmatinskom) jeziku predavao jedan u\xc4\x8ditelj. Od 1927. godine u selu radi i po\xc5\xa1ta. Iste godine je dobilo seosku upravu. 1929. je op\xc4\x87ina ponovo izgradila \xc5\xa1kolu, a iste godine Matevi\xc4\x87 je dobio i knji\xc5\xbenicu. Streljana je izgra\xc4\x91ena 1931. godine. Rimokatoli\xc4\x8dka crkva je izgra\xc4\x91ena 1936. i kao takva je izvjesno vrijeme samostalno funkcionirirala. Trenutno u mjestu rade dvije maloprodajne trgovinske radnje i dva restorana.\n_START_SECTION_\nStanovni\xc5\xa1tvo\n_START_PARAGRAPH_\nU Matevi\xc4\x87u je 2002. \xc5\xbeivilo 617 stanovnika. U selu \xc5\xbeive Ma\xc4\x91ari, a nekad je u ve\xc4\x87em broju bilo i Hrvata. Rimokatolika je 86%, kalvinista je 4% te ostalih."